rejauldu/bengali-wikipedia huggingface dataset:
সঞ্জু দেবী একজন ভারতীয় রাজনীতিবিদ যিনি ভারতের উত্তরপ্রদেশের ১৭তম বিধানসভার সদস্য হিসেবে দায়িত্ব পালন করেছেন। তিনি উত্তরপ্রদেশের আম্বেদকর নগরের টান্ডা নির্বাচনী এলাকা থেকে প্রতিনিধিত্ব করেছেন। তিনি ভারতীয় জনতা পার্টির সদস্য।   রাজনৈতিক জীবন  সঞ্জু দেবী উত্তরপ্রদেশের ১৭তম বিধানসভার সদস্য ছিলেন।  ২০১৭ সাল থেকে তিনি টান্ডা নির্বাচনী এলাকা থেকে ভারতীয় জনতা পার্টির সদস্য হিসেবে প্রতিনিধিত্ব করছেন।   পদসমূহ  # থেকে থেকে অবস্থান মন্তব্য ০১ ২০১৭ ২০১২ সদস্য, ১৭তম বিধানসভা    আরো দেখুন    উত্তরপ্রদেশ বিধানসভা   তথ্যসূত্র   বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:উত্তরপ্রদেশ বিধানসভার নারী সদস্য বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আম্বেদকর নগর জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য ২০১৭-২০২২ বিষয়শ্রেণী:ভারতীয় উগ্র ডানপন্থী রাজনীতিবিদ
থাম্ব| চিরা পাতা, রগড়ানো নারকেল, মরিচ এবং অন্যান্য উপাদান দিয়ে তৈরি দক্ষিণ কেরালা-শৈলীর ঐতিহ্যবাহী থোরান । থাম্ব| কেরালার ইয়ার্ডলং শিমের থোরান থোরান ( ,উচ্চারণ [t̪oːɾan]) বা  উত্তর কেরালার ওপারি হল এক শ্রেণীর শুকনো উদ্ভিজ্জ খাবার যা নারকেলের মিশিয়ে পরিবেশিত হয়।  খাবারটি সাধারণত ভাত ও তরকারি দিয়ে খাওয়া হয় এবং এটি ঐতিহ্যবাহী কেরালার সাধ্যের অনুষ্ঠানেরও এতটি পদ।   প্রস্তুতকরণ  থোরান হল একটি শুকনো খাবার যা ঐতিহ্যগতভাবে সূক্ষ্মভাবে কাটা শাকসবজি যেমন: বাঁধাকপি, গজ লং শিম এবং অন্যান্য শিমের জাত, অপরিষ্কার কাঁঠাল, তেতুল স্প্যাচ বা পাতার মধ্যে লাল রঙের থালার মিশ্রণ।সজনে বা কলমি শাক ও পাশাপাশি সজনে ডাঁটা বা বকফুল প্রভৃতিও ব্যবহার করা হয়।  কাটা সবজিটি রগড়ানো নারকেল, সরিষার বীজ, বারসুঙ্গা এবং হলুদের গুঁড়া দিয়ে মেশানো হয় যা  গরম আগুনে একটি প্যানে অল্প সময়ের জন্য নাড়তে হয়। ডান|থাম্ব| চিচিঙ্গা থোরান   প্রকরণ  থোরান গাজর, সবুজ মটরশুটি, বাঁধাকপি, সবুজ টমেটো  বা পালং শাক দিয়েও তৈরি করা যেতে পারে যা ঐতিহ্যগতভাবে কেরালায় পাওয়া যেত না। দক্ষিণ কেরালায় তৈরি ঐতিহ্যবাহী রেসিপিগুলিতে রসুন ব্যবহার করা হয় না। তবে বর্তমান দিনে রসুন ওপেঁয়াজও যোগ করা হয়।   আরও দেখুন    কেরালার রান্না  পডুথল  সাধ্য   তথ্যসূত্র   বিষয়শ্রেণী:ভারতের নিরামিষ পদ বিষয়শ্রেণী:ভেগান রন্ধনশৈলী বিষয়শ্রেণী:ভারতীয় সবজির পদ বিষয়শ্রেণী:কেরল রন্ধনশৈলী বিষয়শ্রেণী:দক্ষিণ ভারতীয় রন্ধনশৈলী
হরিণঘাটা মহাবিদ্যালয় নদিয়া জেলার একটি সাধারণ ডিগ্রি মহাবিদ্যালয়। এটি ১৯৮৬ সালে হরিণঘাটায় প্রতিষ্ঠিত হয়। মহাবিদ্যালয়টি কলা, বিজ্ঞান ও বাণিজ্য এই তিনটি ধারার বিভিন্ন বিষয়ে স্নাতক কোর্স সরবরাহ করে।। এটি কল্যাণী বিশ্ববিদ্যালয়ের অধীনস্থ মহাবিদ্যালয়।   বিভাগ   বিশ্ববিদ্যালয়ের বিভাগসমূহ তালিকা আকারে প্রকাশ করা হল:  + বিজ্ঞান  কলা  বাণিজ্য   রসায়ন বিভাগ   পদার্থবিজ্ঞান বিভাগ   গণিত বিভাগ   কম্পিউটার বিজ্ঞান বিভাগ বাংলা বিভাগ  ইংরেজি বিভাগ   সংস্কৃতি বিভাগ   ইতিহাস বিভাগ  ভূগোল বিভাগ   রাষ্ট্রবিজ্ঞান বিভাগ  দর্শনশাস্ত্র বিভাগ   শারীরিক শিক্ষা বিভাগ  এডুকেশন বিভাগ  অর্থনীতি বিভাগ  সমাজবিজ্ঞান বিভাগ বাণিজ্য বিভাগ (হিসাবরক্ষণ)   অনুমোদিত  কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। এটি ২০০৬ সালের ন্যাক সমীক্ষায় বি-গ্রেড কলেজ হিসাবে স্বীকৃতি লাভ করে।   আরও দেখুন   ভারতের শিক্ষা ব্যবস্থা  পশ্চিমবঙ্গের শিক্ষা ব্যবস্থা  তথ্যসূত্র  বিষয়শ্রেণী:কল্যাণী বিশ্ববিদ্যালয়ের অধিভুক্ত মহাবিদ্যালয় বিষয়শ্রেণী:নদিয়া জেলার বিশ্ববিদ্যালয় ও কলেজ বিষয়শ্রেণী:পূর্বে কলকাতা বিশ্ববিদ্যালয়ের অধিভুক্ত শিক্ষাপ্রতিষ্ঠান বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
করুণা দত্ত হলেন আসামের অসম গণ পরিষদের একজন রাজনীতিবিদ। তিনি ১৯৯৬ সালে মাজুলি আসন থেকে আসাম বিধানসভা নির্বাচনে নির্বাচিত হয়েছিলেন। Modi in Majuli: In Assam’s Riverine Island, the BJP Hopes to Trump its Rivals   তথ্যসূত্র   বিষয়শ্রেণী:সম্ভাব্য জীবিত ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:অসম গণপরিষদের রাজনীতিবিদ বিষয়শ্রেণী:মাজুলী জেলার ব্যক্তি বিষয়শ্রেণী:আসাম বিধানসভার সদস্য ১৯৯৬-২০০১
ধর্মপুর জাতীয় উদ্যান বাংলাদেশের উত্তরাঞ্চলের দিনাজপুর জেলার বিরল উপজেলার ধর্মপুর ইউনিয়নে অবস্থিত একটি সংরক্ষিত বনাঞ্চল। এটি ২০২১ সালের ২৪ নভেম্বর জাতীয় উদ্যান হিসেবে ঘোষণা করা হয়। প্রাকৃতিক সৌন্দর্য, বৈচিত্র্যময় গাছপালা এবং প্রাণীজগতের কারণে এটি দেশের উত্তরাঞ্চলের অন্যতম গুরুত্বপূর্ণ বনভূমি। স্থানীয়ভাবে এটি ধর্মপুর শালবন নামেও পরিচিত।      অবস্থান ও আয়তন  ধর্মপুর জাতীয় উদ্যান দিনাজপুর শহর থেকে প্রায় ৮ কিলোমিটার পশ্চিমে বিরল উপজেলার দক্ষিণে, ধর্মপুর ইউনিয়নের কালিয়াগঞ্জ বাজারের পূর্ব পাশে অবস্থিত। উদ্যানটি ২১টি মৌজাজুড়ে বিস্তৃত এবং আয়তন প্রায় ২,৭৩০ একর (৭০৪.৭০ হেক্টর)। বনাঞ্চলের মধ্য দিয়ে বিজরা নদী ও ১০ কিলোমিটার দীর্ঘ নোনা নদী প্রবাহিত হয়েছে, যা এলাকাটিকে আরও বৈচিত্র্যময় করে তুলেছে।    জীববৈচিত্র্য  ধর্মপুর জাতীয় উদ্যান প্রধানত শালবনের জন্য বিখ্যাত। এখানে রয়েছে পুরনো ও ঘন শালগাছের সারি। এছাড়া জামরুল, তরুল, শিলকড়াই, শিমুল, মিনজিরি, সেগুন, গামার, আকাশমনি, ঘোড়ানিম, সোনালু, গুটিজাম, হরতকি, বয়রা, আমলকি, দেবদারু, অপরাজিতা, বেত, আগর, খেঁজুরসহ নানা প্রজাতির গাছ ও লতাগুল্ম রয়েছে। বনের ভেতরে বেশ কিছু বাঁশ ও বেতের ঝাড়ও চোখে পড়ে।   বনটির ভেতরে অর্ধশতাধিক পাখি, বনবিড়াল, খেকশিয়াল, বেজি, শেয়াল, খরগোশ, সাপ, শকুনসহ বিভিন্ন বন্যপ্রাণী দেখা যায়। অতীতে বাঘ, ভাল্লুক ও নীলগাইও এখানে ছিল, তবে বর্তমানে তারা বিলুপ্তপ্রায়। নানা ধরনের পাখি, বিশেষত ঘুঘু পাখির সুরেলা ডাক বনটি বিশেষভাবে আকর্ষণীয় করে তোলে।   পর্যটন ও সংরক্ষণ  ধর্মপুর জাতীয় উদ্যান প্রাকৃতিক সৌন্দর্য ও নিরিবিলি পরিবেশের জন্য দর্শনার্থীদের কাছে জনপ্রিয়। আঁকাবাঁকা পাকা রাস্তা, সারি সারি শালগাছ, খোলা আকাশ আর নানা গাছগাছালির ছায়া বনভ্রমণকে স্মরণীয় করে তোলে। করোনাকালীন সময়ে বনের স্বাভাবিক পরিবেশ কিছুটা ফিরে আসে; ফলে পশুপাখি ও গাছপালার সংখ্যা কিছুটা বেড়েছে। স্থানীয়দের মতে, বনটি জাতীয় উদ্যানে রূপান্তর হওয়ায় প্রকৃতি ও জীববৈচিত্র্য সংরক্ষণে নতুন সুযোগ তৈরি হয়েছে। একইসাথে এটি স্থানীয় মানুষের জন্য কর্মসংস্থান এবং পর্যটন আয়ের নতুন দ্বার উন্মুক্ত করেছে।  ধর্মপুর বন একসময় ঘন ও বন্যপ্রাণীতে সমৃদ্ধ ছিল। ভূমি দস্যুদের দখল ও অবৈধ গাছ কাটা বনাঞ্চল হ্রাস এবং জীববৈচিত্র্য বিলুপ্তিতে ভূমিকা রেখেছে। বন সংরক্ষণ ও জীববৈচিত্র্য রক্ষার জন্য সরকার জাতীয় উদ্যানে রূপান্তরের উদ্যোগ নেয়। স্থানীয় জনগোষ্ঠী, বনবিভাগ এবং প্রশাসনের সমন্বয়ে বন সংরক্ষণের কার্যক্রম চলছে।   তথ্যসূত্র   বিষয়শ্রেণী:বাংলাদেশের জাতীয় উদ্যান বিষয়শ্রেণী:বাংলাদেশের বন বিষয়শ্রেণী:বাংলাদেশের সংরক্ষিত এলাকা বিষয়শ্রেণী:দিনাজপুর জেলা বিষয়শ্রেণী:বিরল উপজেলা
কনক দাস (১৫০৯-১৬০৯)  ছিলেন একজন হরিদাস সাধক ও দার্শনিক। তিনি জনপ্রিয়ভাবে দাসশ্রেষ্ঠ কনকদাস (ದಾಸಶ್ರೇಷ್ಠ ಕನಕದಾಸ) নামে পরিচিত। তিনি কর্ণাটক সঙ্গীতের একজন বিখ্যাত সুরকার, কবি, সংস্কারক ও সঙ্গীতজ্ঞ ছিলেন।  তিনি কন্নড় ভাষায় কীর্তন, উগভোগ ও কর্ণাটকি সঙ্গীত রচনার জন্য বিখ্যাত। অন্যান্য হরিদাসগণের মতো, তিনি তার রচনাবলীতে সাধারণ কন্নড় ও দেশীয় ছন্দোবদ্ধ রূপ ব্যবহার করেছিলেন। Medieval Indian Literature, A Anthology (1997) by Shiva Prakash H.S., edited by Ayyappapanicker, Sahitya Akademi , pp. 198–200   জীবনী   কনক দাস কর্ণাটকের বাঁকাপুরার কাছে বাদা গ্রামে একটি কন্নড় কুরুবা (মেষপালক) পরিবারে জন্মগ্রহণ করেন। তিনি বাঁকাপুর দুর্গের একজন যোদ্ধা ছিলেন। তিনি শ্রীনিবাসাচার্য কর্তৃক শিক্ষা লাভ করেন। শৈশবেই তিনি "তড়কা", "ব্যাকরণ" ও "মীমাংসা" বিষয়ে পারদর্শী হয়ে উঠেন।  তাঁর একটি রচনায় তিনি ব্যাখ্যা করেছেন, তিনি যুদ্ধে গুরুতর আহত হন ও ভগবান হরির নাম জপ অনুশীলন করতে শুরু করেন। কনক দাসের কাছে একজন ভিক্ষুক হাজির হন। কনক জিজ্ঞেস করল সে কে? ভিক্ষুক উত্তর দিয়ে বলল যে তাকে তিনি (কনক) ডেকেছিল। কনক দাস বুঝলেন ভিক্ষুক স্বয়ং ভগবান হরি (কৃষ্ণ)। ভগবান হরি কনক দাসকে তিনটি বর দিতে চাইলেন। ভগবান্ হরি প্রথমে জিজ্ঞেস করলেন, কনক কি সম্পদ চান? কনক দাস সম্পদের বর গ্রহণ করতে অস্বীকার করেন। কিন্তু নিম্নলিখিত বরগুলি প্রার্থনা করেন,  ১) সমস্ত বিপর্যয় থেকে প্রভু যেন রক্ষা করেন।  ২) যখনই কনক দাস তাঁকে আহ্বান করবেন তখনই ভগবান হরি যেন আবির্ভূত হন এবং  ৩) তাঁর আসল আকারে দর্শন দেন।  প্রভু তার ইচ্ছা মঞ্জুর করেন।  ভগবান হরিকে তাঁর আসল রূপে দেখে কনক দাস মন্ত্রমুগ্ধ হয়ে গেলেন। এই ঘটনার পর, কনক তার ক্ষত্রিয় (যোদ্ধা) পেশা ত্যাগ করেন ও সঙ্গীত রচনা, সাহিত্য রচনা তথা মানুষের নিকট শ্রী হরি সম্পর্কে দর্শন ব্যাখ্যায় মনোনিবেশ করেন। তাঁর প্রাথমিক অধ্যাত্ম রচনাগুলির মধ্যে রয়েছে "নরসিংহ স্তোত্র", "রামধ্যান মন্ত্র" ও "মোহনতরঙ্গিনী"।    উড়ুপি   ব্যাসতীর্থের শিষ্য হওয়ায় উড়ুপির সাথে কনক দাসের সম্পর্ক ছিল।  পুরোহিতরা তাকে মঠে প্রবেশ করতে দেয়নি।তারা তাকে পোশাকের উপর ভিত্তি করে নিম্নবর্ণের লোক বলে বিচার করেছিল। যদিও ব্যাসতীর্থ তাদের কনক দাসকে মন্দিরে প্রবেশ করাতে বলেন। বিশ্বাস করা হয় যে, তখন একটি দেয়ালে ফাটল ধরে ও কৃষ্ণের মূর্তিটি কনকের দিকে ফিরে যায়।  যদিও, যুক্তি দেওয়া হয় যে এই গল্পটি মিথ্যা ও লোকমুখে পরে ছড়িয়ে পড়েছে   কণক দাস উড়ুপিতে স্বল্প সময় কাটিয়েছিলেন। তিনি কাগিনেলের দেবতার উল্লেখ করে তার স্বাক্ষররূপে "কাগিনেলেয়া আদিকেশব" শব্দটি ব্যবহার করেন।   কনকদাস প্রাসাদ   থাম্ব|কনকদাস দুর্গ  কর্ণাটকের শিগগাঁও অঞ্চলের বাদাতে একটি খননকার্যের সময় প্রত্নতাত্ত্বিক বিভাগ একটি দুর্গ ও একটি প্রাসাদের ধ্বংসাবশেষ খুঁজে পায় যা কনক দাসের (থিম্মাপ্পা নায়ক) সময়কালের পরিচায়ক রূপে চিহ্নিত হয়। কর্ণাটকের রাজ্য সরকার এই ধর্মীয় নেতার স্মরণে একটি নতুন দুর্গ, প্রাসাদ, কনক দাসের মূর্তি এবং তার জীবনের দৃশ্যকল্প নির্মাণ করেছে।   আরও দেখুন   বাদা, শিগগন   তথ্যসূত্র   বিষয়শ্রেণী:ভক্তি আন্দোলন বিষয়শ্রেণী:ভারতীয় পুরুষ কবি বিষয়শ্রেণী:ভারতীয় বৈষ্ণব বিষয়শ্রেণী:হরিদাস বিষয়শ্রেণী:বিজয়নগরের কবি
ময়মনসিংহ-১৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।   সীমানা    ইতিহাস  ময়মনসিংহ-১৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩আবুল হাসেমবাংলাদেশ আওয়ামীলীগ১৯৭৯আনিসুজ্জামান খোকনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ময়মনসিংহ জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
অরুণচন্দ্র দত্ত  ( ১৮৯৫ – ১১ জানুয়ারি ১৯৮০) ছিলেন ভারতের স্বাধীনতা সংগ্রামের এক কর্মী।  প্রবর্তক সংঘের প্রতিষ্ঠাতা  মতিলাল রায়ের সংস্পর্শে এসে আমত্যু স্বাধীনতা সংগ্রামীদের আশ্রয় প্রদানসহ সামাজিক ও জনকল্যাণকর কাজে বৃত ছিলেন। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪৭-৪৮,    সংক্ষিপ্ত জীবনী  অরুণচন্দ্র দত্তের জন্ম  ব্রিটিশ ভারতের অধুনা পাকিস্তানের করাচিতে পিতা শরৎচন্দ্র দত্তের কর্মস্থলে। তার নয় বৎসর বয়সে পিতা মারা যান। ফিরে এসে বসবাস করতে থাকেন পৈতৃক নিবাস অধুনা  পশ্চিমবঙ্গের চন্দননগরের বিবিরহাটে। ১৯১২ খ্রিস্টাব্দে হুগলি কলেজিয়েট স্কুল থেকে বৃত্তিসহ ম্যাট্রিক পাশ করেন এবং কলকাতার  রিপন কলেজ থেকে ১৯১৪ খ্রিস্টাব্দে আই.এ পাশ করেন। বি.এ পড়তে ভর্তি হন চন্দননগরের ডুপ্লে কলেজে (অধুনা  চন্দননগর কলেজে)। এখানে পড়ার সময় তিনি শহীদ কানাইলাল দত্ত, অধ্যক্ষ চারুচন্দ্র রায়, মতিলাল রায় প্রমুখের সংস্পর্শ আসেন। ১৯০৫ খ্রিস্টাব্দে মতিলাল রায়ের সঙ্গে বঙ্গভঙ্গ আন্দোলনে যোগ দেন। বি.এ.পড়ার সময়  বঙ্কিমচন্দ্রের আদর্শে চন্দননগরে সন্তান সঙ্ঘ প্রতিষ্ঠা করেন। স্বদেশী আন্দোলনের কারণে কলকাতায় গ্রেফতার হন, তবে প্রমানাভাবে মুক্তি পেয়ে চন্দননগরের ফিরে আসেন। ১৯১৫ খ্রিস্টাব্দে অরুণচন্দ্র বাড়িঘর ছেড়ে প্রবর্তক সংঘের কাজে সম্পূর্ণভাবে আত্মনিয়োগ করেন।  নলিনচন্দ্র দত্তের প্রচেষ্টায় সংঘের মুখপত্র ইংরাজী সাপ্তাহিক দ্য স্ট্যান্ডার্ড বিয়ারার-এ (১৯২০ খ্রিস্টাব্দের ১৫ আগস্ট প্রথম প্রকাশিত ) তার নাম সম্পাদক হিসাবে ছিল। পত্রিকাটি কলকাতার কার্তিক বসু লেন থেকে প্রকাশ করার দায়িত্ব ছিল নলিনচন্দ্র দত্তের। প্রবর্তক সংঘের বাংলা পাক্ষিক 'নবসঙ্ঘ' তার সম্পাদনায় প্রকাশিত হত। শেষজীবনে সংঘের বাংলা মাসিক পত্রিকা 'প্রবর্তক' এরও সম্পাদক ছিলেন তিনি। এছাড়াও তিনি মণীন্দ্রনাথ নায়েকের সঙ্গে যৌথভাবে অরবিন্দ মন্দিরে গ্রন্থটি রচনা করেন। 'লাইট টু সুপারলাইট' হল তার উল্লেখযোগ্য গ্রন্থ যেখানে মতিলাল রায়কে ১৯১২ খ্রিস্টাব্দ হতে ১৯২১ খ্রিস্টাব্দ পর্যন্ত লেখা শ্রীঅরবিন্দের ছাব্বিশটি চিঠি সংযোজিত হয়েছে। ১৯৩২ খ্রিস্টাব্দে প্রবর্তকের প্রকাশনা সংস্থা হতে মতিলাল রায়ের ভূমিকা সম্বলিত - প্রাচ্যের জাগরণ শীর্ষক ইতিহাস গ্রন্থ প্রকাশিত হয়। চন্দননগর যখন মুক্ত নগরী ছিল, তিনি তার খাদ্যমন্ত্রী ছিলেন। ১৯৫৯ খ্রিস্টাব্দে তিনি প্রবর্তক সংঘের সহ-সভাপতি হন এবং ১৯৬৪ খ্রিস্টাব্দ হতে আমৃত্যু সভাপতি পদে ছিলেন।  ১৯৮০ খ্রিস্টাব্দের ১১ জানুয়ারি অরুণচন্দ্র দত্ত ৮৫ বৎসর বয়সে প্রয়াত হন।   তথ্যসূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:হুগলি জেলার ব্যক্তি বিষয়শ্রেণী:ভারতীয় স্বাধীনতা কর্মী বিষয়শ্রেণী:বাঙালি ভারতীয় স্বাধীনতা সংগ্রামী বিষয়শ্রেণী:বাঙালি সমাজসেবক বিষয়শ্রেণী:বাঙালি লেখক বিষয়শ্রেণী:ভারতের স্বাধীনতা আন্দোলন বিষয়শ্রেণী:হুগলী কলেজিয়েট স্কুলের প্রাক্তন শিক্ষার্থী
প্রজা পার্টি ছিল ব্রিটিশ ভারতে গঠিত একটি রাজনৈতিক দল। প্রথমদিকে একে কাউন্সিল প্রজা পার্টি বা বঙ্গীয় প্রজা পার্টি বলা হত। পরে নিখিল বঙ্গ প্রজা সমিতি ও আরও পরে কৃষক প্রজা পার্টি নাম দেয়া হয়। ১৯২৯ সালের জুলাই মাসে এই দল প্রতিষ্ঠিত হয় এবং ১৯৩৭ সাল পর্যন্ত তা টিকে ছিল। পরবর্তীকালে পূর্ব পাকিস্তানে কৃষক শ্রমিক পার্টি নামে দল পুনপ্রতিষ্ঠিত হয়।  দলটির রাজনীতি বাঙালি মুসলিমদের মাঝে রাজনৈতিক চেতনা বৃদ্ধিতে গুরুত্বপূর্ণ ভূমিকা পালন করেছিল। এর পাশাপাশি তারা বাঙালি হিন্দু জনগোষ্ঠীর একটি বড় অংশের সমর্থনও পেয়েছিল, যারা জমিদারদের প্রভাবে বেশ অসন্তুষ্ট ছিল।  এই দলটি ছিল বাঙালি আইনজীবী ও রাজনীতিবিদ এ কে ফজলুল হক রাজনৈতিক বাহন। এ কে ফজলুল হক বাংলার প্রধানমন্ত্রী এবং পূর্ববাংলার মুখ্যমন্ত্রী হিসেবে দায়িত্ব পালন করেন। তিনি ছাড়া দলটির আরও দুজন সদস্য মুখ্যমন্ত্রী হিসেবে দায়িত্ব পালন করছেন: আবু হোসেন সরকার এবং আতাউর রহমান খান (পরবর্তীকালে বাংলাদেশের প্রধানমন্ত্রী)। এছাড়া, দলের অন্যতম নেতা আবদুস সাত্তার পরবর্তীতে বাংলাদেশের রাষ্ট্রপতি হন।   প্রতিষ্ঠা  ১৯২৯ সালে বঙ্গীয় আইন পরিষদের ১৮ সদস্য নিখিলবঙ্গ প্রজা সমিতি (অল বেঙ্গল টেন্যান্টস অ্যাসোসিয়েশন) গঠন করেন, যা প্রজা পার্টি নামে পরিচিতি লাভ করে। দলটির নেতৃবৃন্দের মধ্যে একে ফজলুল হক, স্যার আজিজুল হক, মৌলভি তমিজউদ্দিন খান এবং স্যার আবদুর রহিম ছিলেন উল্লেখযোগ্য। মূলত, বঙ্গীয় প্রজাস্বত্ব  আইন (সংশোধিত) ১৯৩৮ -এর কারণে কৃষকদের মধ্যে যে ক্ষোভ ছিল, তা পুঁজি করে দলটি জনমত গঠন করে। ফলে তারা মুসলমানদের পাশাপাশি ধনী হিন্দুদের সমর্থনও লাভ করেছিল।  thumb|১৯৫৪ সালে কৃষক শ্রমিক পার্টি ও আওয়ামী লীগের সমন্বয়ে গঠিত পূর্ব বাংলার মন্ত্রিসভা   আরও দেখুন   বঙ্গীয় প্রাদেশিক মুসলিম লীগ  সর্বভারতীয় কৃষক সভা  বঙ্গীয় আইন পরিষদ  তথ্যসূত্র   বহিঃসংযোগ        বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:বাংলাদেশের রাজনৈতিক দল বিষয়শ্রেণী:১৯২৯-এ প্রতিষ্ঠিত রাজনৈতিক দল বিষয়শ্রেণী:১৯৩৭-এ বিলুপ্ত রাজনৈতিক দল বিষয়শ্রেণী:কৃষক বিষয়শ্রেণী:১৯২৯-এ ভারতে প্রতিষ্ঠিত বিষয়শ্রেণী:এশিয়ার সামাজিক গণতান্ত্রিক দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:নিষিদ্ধ রাজনৈতিক দল বিষয়শ্রেণী:বাংলাদেশের বিলুপ্ত রাজনৈতিক দল বিষয়শ্রেণী:জনতুষ্টিবাদী দল
লস অ্যাঞ্জেলেসের গ্রেট ওয়াল হল ১৯৭৮ সালের একটি ম্যুরাল। এটি নকশা করেন জুডিথ বাকা এবং সামাজিক ও গণশিল্প সম্পদ কেন্দ্র (SPARC)-এর তত্ত্বাবধানে ৪০০-র বেশি  যুবক-যুবতী ও শিল্পীদের সহায়তায় এটির নির্মাণ সম্পন্ন করা হয়। সান ফার্নান্দো উপত্যকায় তুজুঙ্গা ওয়াশের কংক্রিটের পাশের ম্যুরালটি ছিল বাকার প্রথম ম্যুরাল। এবং SPARC-এর প্রথম পাবলিক আর্ট প্রজেক্ট। দ্য হিস্ট্রি অফ ক্যালিফোর্নিয়ার অফিসিয়াল শিরোনামের অধীনে, এটি ২০১৭ সালে ন্যাশনাল রেজিস্টার অফ হিস্টোরিক প্লেসে তালিকাভুক্ত হয়েছিল।   তথ্যসূত্র   বিষয়শ্রেণী:১৯৭৬-এর চিত্রকর্ম বিষয়শ্রেণী:লস অ্যাঞ্জেলেসে মেক্সিকান-মার্কিন সংস্কৃতি
আন্তর্জাতিক মহাকাশ স্টেশন (, ) হলো পৃথিবীর নিম্ন কক্ষপথে অবস্থিত একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছে:   - রুশ মহাকাশ সংস্থা - রসকসমস  - মার্কিন মহাকাশ প্রশাসন - নাসা  - জাপানি মহাকাশ অনুসন্ধান সংস্থা  - ইউরোপীয় মহাকাশ সংস্থা (১১টি দেশ)   - কানাডিয়ান স্পেস এজেন্সি  অপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে।  অন্যান্য সাবেক মহাকাশ স্টেশনের মত এটিও খালি চোখে পৃথিবী থেকে দেখা যায়। এটি প্রতিদিন ১৫.৭ বার পৃথিবীকে প্রদক্ষিণ করে। পৃথিবীতে করা সম্ভব না বা কঠিন এমন কিছু বৈজ্ঞানিক গবেষণা এখানে করা হয়ে থাকে।   গঠন       ইতিহাস  এই অংশটি International Space Station programme § History and conceptionhttps://en.wikipedia.org/wiki/International_Space_Station_programme#History_and_conception থেকে সংগ্রহ করা হয়েছে |  ১৯৮০  সালের শুরুর দিক সোভিয়েত Salyut এবং Mir space stations  এর প্রতিপক্ষে NASA “ফ্রিডম” নামের একটি  মডিউলার  মহাকাশ স্টেশন উৎক্ষেপন করার  পরিকল্পনা করে| ১৯৮৪ সালে ইউরোপিয়ান স্পেস এজেন্সিকে(ESA) “ফ্রিডম স্পেস স্টেশন”  এ অংশগ্রহণের জন্য আমন্ত্রণ জানানো হয় এবং ইউরোপিয়ান স্পেস এজেন্সি(ESA) ১৯৮৭ সালে কলম্বাস গবেষণাগার(Columbus laboratory) কে সমর্থন জানায়| ১৯৮২ NASA “ফ্রিডম” স্পেস স্টেশনে অংশগ্রহণের জন্য জাপানকে অনুরোধ  করে এবং এই অনুরোধের প্রেক্ষিতে “ফ্রিডম স্পেস স্টেশন” এর অংশ হিসেবে  Japanese Experiment Module (JEM) বা, Kibō  এর ঘোষণা দেয় |   মডিউলগুলি  থাম্ব|বাম|২০০০ সালে আন্তর্জাতিক মহাকাশ স্টেশনের গঠন। উপর থেকে নিচে দেখা যাচ্ছে, ইউনিটি, জারিয়া, জ্‌ভেজদা মডিউল   তথ্যসূত্র     বিষয়শ্রেণী:মহাকাশ বিষয়শ্রেণী:কৃত্রিম উপগ্রহ বিষয়শ্রেণী:জ্যোতির্বিজ্ঞান বিষয়শ্রেণী:জাপান–মার্কিন যুক্তরাষ্ট্র সম্পর্ক বিষয়শ্রেণী:মনুষ্যবাহী মহাকাশযান বিষয়শ্রেণী:মহাকাশ স্টেশন বিষয়শ্রেণী:নাসার মহাকাশ স্টেশন বিষয়শ্রেণী:রাশিয়ার মহাকাশ কর্মসূচি বিষয়শ্রেণী:ইউরোপীয় মহাকাশ সংস্থার কর্মসূচি বিষয়শ্রেণী:জাপানের মহাকাশ কর্মসূচি বিষয়শ্রেণী:কানাডার মহাকাশ কর্মসূচি বিষয়শ্রেণী:যৌথ উদ্যোগ
শ্যাম লাহা (২৬ নভেম্বর ১৯১১- ২৫ অক্টোবর ১৯৭৩) বাংলা ও হিন্দি চলচ্চিত্রের একজন অভিনেতা ছিলেন। তিনি কৌতুক অভিনয়ের জন্য পরিচিত ছিলেন।    জীবনী  শ্যাম লাহা ১৯১১ সালে ব্রিটিশ ভারতের কলকাতায় জন্মগ্রহণ করেছিলেন। তাঁর আসল নাম কাশীনাথ শীল। লাহা বঙ্গবাসী কলেজিয়েট স্কুল থেকে ম্যাট্রিক পাস করেন ।    পেশা  লখনউয়ের বাঙালি ক্লাবের একটি অনুষ্ঠানে অভিনয়ে পাহাড়ি সান্যাল মুগ্ধ হয়ে তাঁকে বাঙালি পরিচালক অভিনেতা প্রমথেশ বড়ুয়ার সাথে পরিচয় করিয়ে দিয়েছিলেন। দেবকি বোসের ছবি চণ্ডীদাসে অভিনয় করার পরে লাহা জনপ্রিয় হয়েছিলেন।  ১৯৩৪ সালে তিনি প্রথম অ্যানিমেটেড বাংলা চলচ্চিত্র পিয়ার ব্রাদার্সে অভিনয় করেছিলেন।সংগীত পরিচালক রাই চাঁদ বোড়াল লাহার সাথে তাঁর স্বাধীন এমএলবি প্রযোজনা সংস্থা গঠন করেছিলেন।  তিনিবিভিন্ন ছবিতে  কৌতুক অভিনেতা হিসেবে কাজ করেছেন। নবদ্বীপ হালদারের সাথে কৌতুক জুটিতে অভিনয় করেছিলেন।    চলচ্চিত্রের তালিকা    পিয়ার ব্রাদার্স   ভাগ্যচক্র   ধুপ ছাওন   পাঞ্জেরী   ধরতি মাতা   সেপারা   জিন্দেগি   মিলান   দম্পতি   সুধারানী   মরুতীর্থ হিংলাজ  একটি রাত  মানিক জোড়া   সাদ্দাম   কলো ছায়া   নৌকাডুবি  নীলাচলে মহাপ্রভু   নীরুদাসি   সাত নাম্বার কায়েদী   হানাবাড়ী   উত্তর ফাল্গুনি   ইন্দ্রাণী (চলচ্চিত্র)   লক্ষ টাকা   ভানু গোয়েন্দা জহর অ্যাসিস্ট্যান্ট  বসন্ত বিলাপ  দেয়া নেয়া  সাড়ে চুয়াত্তর  জমালয়ে জীবন্ত মানুষ   অ্যান্টনি ফিরিঙ্গি   শ্রীমান পৃথ্বীরাজ   তথ্যসূত্র    বহিঃসংযোগ      বিষয়শ্রেণী:২০শ শতাব্দীর কৌতুকাভিনয়শিল্পী বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:পশ্চিমবঙ্গের ব্যক্তি বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:১৯৭৩-এ মৃত্যু বিষয়শ্রেণী:১৯১১-এ জন্ম বিষয়শ্রেণী:কলকাতার অভিনেতা বিষয়শ্রেণী:পশ্চিমবঙ্গের অভিনেতা
য় (অন্তস্থ অ) হল বাংলা ভাষার পয়ত্রিংশ ব্যঞ্জনবর্ণ এবং বাংলা বর্ণমালার ৪৬তম বর্ণ। ঈশ্বরচন্দ্র বিদ্যাসাগর য বর্ণের নিচে বিন্দু দিয়ে য় বর্ণের সৃষ্টি করেন। ১৮৫৫ সালে ঈশ্বরচন্দ্র বিদ্যাসাগর তাঁর "বাংলা বর্ণ পরিচয়" গ্রন্থের বর্ণটি অন্তর্ভুক্ত করেন।   বর্ণনা   বাংলা ভাষায় য় এর ব্যবহার শব্দের মাঝে এবং শব্দের শেষে চালু আছে। শব্দের প্রথমে য় এর ব্যবহার হয়না। য় এর উচ্চারণ অ এর মত। তাতে া, ে, ু, ইত্যাদি যোগ করে যথাক্রমে আ, এ, উ উচ্চারণ করা হয়। স্বরবর্ণ য়'র সাথে যুক্ত হলেঅয় আ য়াইয়িঈয়ীউয়ুঊয়ূঋয়ৃএয়েঐয়ৈওয়োঔয়ৌ   বৈশিষ্ট্য  য় বর্ণের নিজস্ব কোনো উচ্চারণ নেই। শব্দে "য়" বর্ণটি যে স্বরবর্ণের সাথে যুক্ত থাকে তার উচ্চারণ ধারণ করে। যেমন:  ‘য়’ বর্ণের সঙ্গে অ-কার যুক্ত হলে বর্ণটি অ-র মতো উচ্চারিত হয়। যেমন: অভয়, অন্বয়, ছয়, মলয়, জয়, প্রলয়, সময়, বিষয় ইত্যাদি।  ‘য়’ বর্ণের সঙ্গে আ-কার যুক্ত থাকলে বর্ণটি আ-র মতো উচ্চারিত হয়। যেমন: দয়া, নয়া, অভয়া।  ‘য়’ বর্ণের সঙ্গে ই ঈ যুক্ত হলে বর্ণটি ই-র মতো উচ্চারিত হয়। যেমন: জয়ী, দায়ী, দায়িত্ব, স্থায়িত্ব ইত্যাদি।  ‘য়’ বর্ণের সঙ্গে উ বা ঊ-কার যুক্ত হলে বর্ণটি উ-কার ধ্বনির মতো উচ্চারিত হয় । যেমন: আয়ু, বায়ু, স্নায়ু ইত্যাদি।  ‘য়’ বর্ণের পূর্বে অবস্থিত বর্ণের সঙ্গে আ-কার ব্যতীত অন্য কোনও কার-চিহ্ন যুক্ত থাকলে ওই ‘য়’ সাধারণত ‘য়ো’-রূপে উচ্চারিত হয়। যেমন: বিধেয় (এই শব্দে ‘য়’-এর পূর্ব বর্ণের সঙ্গে এ-কার যুক্ত আছে। তাই ‘য়’-এর উচ্চারণ হয় ‘বিধেয়ো’), কেন্দ্রীয় (কেন্ দ্রিয়ো), জলীয় (জোলিয়ো), পানীয় (পানিয়ো), প্রান্তীয় (প্রান্ তিয়ো), নির্ণেয় (নির্‌নেয়ো), হেয় (হেয়ো), প্রিয় (প্রিয়ো), ম্রিয়মাণ (ম্রিয়োমান্), জাতীয় (জাতিয়ো), বন্দনীয় (বন্দোনিয়ো), নিন্দনীয় (নিন্ দোনিয়ো), মানবীয় (মানোবিয়ো), করণীয় (করোনিয়ো), পেয় (পেয়ো) ইত্যাদি।   উদাহরণ   টিয়া  ময়না  পায়রা  গয়না   পয়সা   নয়ন  নয়  ছয়  খায়  আয়  যায়   কম্পিউটিং কোড   তথ্যসূত্র   বহিঃসংযোগ   বিষয়শ্রেণী:বাংলা ব্যঞ্জনবর্ণ
মাধারের ও হারুরার যুদ্ধ (আরবি অনুবাদ: ইয়াওম মাধার এবং ইয়াওম হারুরা) একটার পর আরেকটা ৬৮৬ খ্রিস্টাব্দের শেষ অর্ধাংশে যথাক্রমে দক্ষিণ ইরাকের কুফা ও বসরার আশপাশে এলাকায় সংঘঠিত হয়েছিল। যুদ্ধ দুইটি নিজের ভাই খলিফা আবদুল্লাহ ইবনুল জুবায়েরের () পক্ষে বসরার গভর্নর মাস'আব ইবনুল জুবায়েরের বাহিনী এবং কুফার শাসক মুখতার আল সাকাফির আলীয়পন্থী বাহিনীর মধ্যে লড়া হয়েছিল।  তথ্যসূত্র  বিষয়শ্রেণী:৬৮৬ বিষয়শ্রেণী:মধ্যযুগের ইরাক বিষয়শ্রেণী:দ্বিতীয় ফিতনা বিষয়শ্রেণী:বসরার ইতিহাস বিষয়শ্রেণী:৬৮০-এর দশকের সশস্ত্র সংঘাত
{{Taxobox |image=Dark-necked Tailorbird.jpg |image_caption= | regnum = প্রাণী জগৎ | phylum = কর্ডাটা | classis = পক্ষী |ordo=প্যাসারিফর্মিস |familia=সিস্টিকোলিদে |genus=Orthotomus  |species=O. atrogularis |binomial=''Orthotomus atrogularis|binomial_authority=(টেমিঙ্ক, ১৮৩৬) |status=LC|status_system=IUCN3.1|status_ref= |subdivision_ranks=উপপ্রজাতি |subdivision= }}কালাগলা টুনটুনি''' (বৈজ্ঞানিক নাম:Orthotomus atrogularis) পাখি বাংলাদেশ, উত্তর-পূর্ব ভারত ও দক্ষিণ-পূর্ব এশিয়ায় মিশ্র চিরসবুজ বনে দেখা যায়।   গঠন  এরা লম্বায় ১২-১৩ সেন্টিমিটার হয়ে থা্কে। মাথা পাটকিলে। ঘাড়ের দুই পাশ গাঢ় ধূসর বর্ণের। পিঠ থেকে লেজ পর্যন্ত জলপাই-সবুজ এবং ডানার বাঁকানো অংশ হলুদ বর্ণের।। গলায় কালোর ওপর সাদা ছিট ছিট ও বুকে কালচে রেখা দেখা যায়।। পেটে ধূসর আভার সঙ্গে সাদা মিশ্রণ থাকে। ঠোঁট দু’পাটি আলাদা রঙের। চোখ বাদামি-কালো। যদিও স্ত্রী পাখির বর্ণে সামান্য ভিন্নতা রয়েছে, বুকে কালো রেখার অনুপস্থিতি।   স্বভাব  এই পাখি খুব চঞ্চল স্বভাবের হয়। এরা জোড়ায় জোড়ায় থাকতে পছন্দ করে। মাটির কাছাকাছি ডালে বাসা বাঁধে এরা।  এদের প্রধান খাবার পোকামাকড় বা কীট-পতঙ্গ। এপ্রিল থেকে সেপ্টেম্বর হচ্ছে প্রজনন মৌসুম। এ সময় এরা ৩-৪টি ডিম পাড়ে। ডিম ফুটতে সময় লাগে ১৪-১৫ দিন।  তথ্যসূত্র  বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:১৮৩৬-এ বর্ণিত পাখি বিষয়শ্রেণী:উত্তর-পূর্ব ভারতের পাখি বিষয়শ্রেণী:বাংলাদেশের পাখি
অভিনন্দন! আপনার তৈরি উইকিপিডিয়া নিবন্ধটি এখন উইকিপিডিয়ায় গ্রহণযোগ্য হওয়ার জন্য যে বিষয়গুলো প্রয়োজন তার সবই পরিপূর্ণ করেছে। তারপরও আপনি হয়তো লক্ষ্য করেছেন যে এটি আরও অনেক উইকিপিডিয়া নিবন্ধের মতো নয়। কিন্তু আপনার প্রথম নিবন্ধটি তৈরির জন্য সবকিছু একসাথে জানার প্রয়োজন নেই। বরং এভাবে শুরু করে ধীরে ধীরে কাজের সাথে সাথেই আপনি জেনে যাবেন, কী করা উচিত আর কী করা উচিত নয় বা কীভাবে কী করতে হয়। আর আপনাকে এ বিষয়ে সাহায্য করার জন্য এমন অনেক উইকিপিডিয়ান রয়েছেন, যাঁরা সবসময়ই আপনার প্রশ্নের জবাব দেওয়ার জন্য প্রস্তুত।  তাই দেরি না করে আজই শুরু করে দিন উইকিপিডিয়ায় আপনার প্রথম নিবন্ধ! এবং আপনার অনুভূতি আমাদের জানান!উইকিপিডিয়ায় আপনার কার্যক্রম সুন্দর ও আনন্দময় হোক!  85px|left|right|link=উইকিপিডিয়া:কীভাবে পাতায় উইকিসংযোগ যোগ করবেন?  পূর্বের টিউটোরিয়াল:<br/ ><br/ >কীভাবে পাতায় উইকিসংযোগ যোগ করবেন?  নতুন নিবন্ধ তৈরির টিউটোরিয়ালে ফিরে যান  বিষয়শ্রেণী:উইকিপিডিয়া তথ্যসূত্র সহায়িকা